text: EFB scorer millioner i rekordhandel
  21 januar 2015 kl. 08.20
  Forsvarsspilleren Eddi Gomez er nået til enighed med sin nye klub i Kina. Ifølge Ekstra Bladet betyder salget, at EFB scorer et to cifret millionbeløb.
  Klubben oplyser i dag, at Eddi Gomez har skrevet en 3 årig kontrakt med den kinesiske klub Henan Jianye Football Club.
  Forsvarsspilleren har bestået lægetjekket og kan nu skifte til den kinesiske klub i en handel, der ifølge Ekstra Bladet, er historisk set i Superliga perspektiv.
  EFB købte Eddi Gomez hos HB Køge i sommeren 2014 for godt 500.000 kroner og ifølge Ekstra Bladet har de nu 6 måneder senere solgt spilleren for 10.500.000. Altså en gevinst på ikke mindre end 10 millioner kroner på kun et halvt år.
  Søren Poulsen, der er administrerende direktør i EFB Elite, ønsker ikke at oplyse hvor meget klubben tjener på spillersalget, men siger til TV SYD at der kom et tilbud, som de ikke kunne sige nej til.
  -Eddi Gomez var en spiller som vi planlagde med for fremtiden, men efter at vi først fik et tilbud, som vi sagde nej til, så fik vi et nyt med en ekstra ordinær stor sum, fortæller Søren Poulsen til TV SYD.
  